
ΘΕΜΑ: «Άμεση αντιμετώπιση των προβλημάτων υποστελέχωσης στη Διεύθυνση Δασών Δωδεκανήσου»

  Η προστασία των δασών και των δασικών εκτάσεων, η δασική ανάπτυξη, αλλά και η αποτελεσματική λειτουργία των δασικών υπηρεσιών αποτελούν θέματα ύψιστης σημασίας, όχι μόνο για την προστασία του περιβάλλοντος της χώρας, αλλά και για την προώθηση των επενδύσεων και την αύξηση της απασχόλησης .
Στο Νομό Δωδεκανήσου, η Διεύθυνση Δασών Δωδεκανήσου είναι επιφορτισμένη για ολόκληρο το Νομό (27 κατοικημένα νησιά τον Οκτώβρη του έτους 2006) με: 
- Την προστασία δασικών και αγροτικών οικοσυστημάτων, 
- Τον έλεγχο καταγγελιών και αποστολή στους Εισαγγελείς των σχετικών δικογραφιών, 
- Αυτόφωρες διαδικασίες κατά παραβατών, 
- Την έκδοση πράξεων χαρακτηρισμού εκτάσεων προς τους πολίτες (αυτή τη στιγμή εκκρεμούν περί τις 200), γεγονός που  σταματά την απασχόληση πολλών επαγγελματικών ομάδων (τοπογράφοι, μηχανικοί, εργολάβοι οικοδομών, υδραυλικοί, ηλεκτρολόγοι κλπ), 
- Γνωμοδοτήσεις για κάθε περίπτωση έγκρισης μελετών όλων των έργων του Νομού, η καθυστέρηση των οποίων έχει σαν αποτέλεσμα επιπλέον μείωση των θέσεων εργασίας, 
- Την έκδοση ρυθμιστικής απόφασης για τη θήρα ετησίως και έλεγχο-θεώρηση περίπου 4000 αδειών θήρας ετησίως, 
- Η Δ/νση Δασών Δωδ/σου έχει ορισθεί ως Διαχειριστική Αρχή CITES (Διεθνείς Συμβάσεις) υπεύθυνη για τις Κυκλάδες και τα Δωδεκάνησα, 
- Την έκδοση Πρωτοκόλλων Διοικητικής Αποβολής, 
- Τις κηρύξεις αναδασωτέων εκτάσεων, 
- Την έκδοση Διοικητικών προστίμων, 
- Έχει αναρτήσει Δασικούς χάρτες σε Σύμη και Πάτμο και επίκειται των υπολοίπων νησιών,
- Τη μελέτη και εκτέλεση έργων πυροπροστασίας και ανάδειξης των δασικών οικοσυστημάτων του Νομού  και πλήθος άλλων αρμοδιοτήτων.
Σήμερα, τα προβλήματα υποστελέχωσης  που αντιμετωπίζει η Δ/νση Δασών Δωδ/νήσου είναι τραγικά. 
Στα Δασονομεία του Νομού (πλην Καρπάθου), δεν υπηρετεί Δασοπόνος. Υπηρετούν για όλο το Νομό: 4 Δασολόγοι, 6 Δασοπόνοι (η μία εκ των οποίων στη Νήσο Κάρπαθο) και 22 Δασοφύλακες τοποθετημένοι στα νησιά (10 στη νήσο Ρόδο, 2 στη νήσο Κάρπαθο, 2 στη νήσο Κω, 3 στη νήσο Κάλυμνο, 2 στη νήσο Νίσυρο, 1 στη νήσο Πάτμο, 1 στη νήσο Κάσο και 1 στη νήσο Λειψοί), ενώ υπάρχουν νησιά που δεν έχουν καθόλου υπαλλήλους, όπως π.χ. η Αστυπάλαια, η Σύμη, η Λέρος, το Καστελόριζο, η Χάλκη, ενώ υπηρετεί μόνο μία τοπογράφος. 
[bookmark: _GoBack]Εκτός από τα νησιά Ρόδο, Κω και Κάρπαθο, υπηρεσιακό όχημα δεν υπάρχει σε κανένα άλλο νησί. Παράλληλα, η Υπηρεσία αντιμετωπίζει έλλειψη σε αναλώσιμα υλικά, προβλήματα με τη συντήρηση των οχημάτων, διότι η έγκριση των δαπανών εντάσσεται, πλέον, στις αρμοδιότητες  της Αποκεντρωμένης Διοίκησης Αιγαίου (έδρα Πειραιάς), που αποτελεί έναν επιπλέον λόγο δυσλειτουργίας της υπηρεσίας.

1. Σε ποιες ενέργειες προτίθεται να προβεί ο Υπουργός για την αντιμετώπιση των προβλημάτων υποστελέχωσης που αντιμετωπίζει η Διεύθυνση Δασών στα Δωδεκάνησα; 

